क्या यूपी में ब्राह्मणों को साधने के लिए कांग्रेस ने बनाया है प्लान? जितिन प्रसाद ने विधायकों से की ये अपील
जितिन प्रसाद ने सभी विधायकों से अपील की है कि वो गुरुवार से शुरू हो रहे यूपी विधानसभा सत्र में ब्राह्मण उत्पीड़न का मामला जोरदार तरीके से उठाएं।
लखनऊ. गैंगस्टर विकास दुबे एनकाउंटर के बाद से उत्तर प्रदेश में सभी विपक्षी राजनीतिक दल ब्राह्मण को लुभाने के प्रयास में लग गए हैं। इन दलों में सपा-बसपा के साथ-साथ प्रदेश की राजनीति में हाशिये पर चल रही कांग्रेस पार्टी भी शामिल हैं। अब यूपी कांग्रेस के नेता और सांसद रह चुके जितिन प्रसाद ने सभी विधायकों से एक अपील की है। जितिन प्रसाद ने सभी विधायकों से अपील की है कि वो गुरुवार से शुरू हो रहे यूपी विधानसभा सत्र में ब्राह्मण उत्पीड़न का मामला जोरदार तरीके से उठाएं।पढ़ें- क्या बढ़ेंगी योगी की मुश्किलें? विकास दुबे एनकाउंटर के बाद जोर पकड़ने लगी है 'परशुराम' के नाम पर राजनीतिप्रसाद ने एक पत्र में कहा, ''मैं प्रदेश में ब्राहमण समाज के लोगों की हत्याओं, हमले एवं बढ़ते अत्याचार की ओर आप सभी सर्व समाज के विधायकों का ध्यान आकृष्ट कराते हुए आप सभी से अपील करता हूं कि आप सभी दलगत भावना से उपर उठकर आगामी 20 अगस्त से शुरू हो रहे उत्तर प्रदेश विधानसभा के सत्र में अपने अपने जनपदों, विधानसभा क्षेत्रों में ब्राहमण उत्पीडन के प्रकरणों को सरकार के सम्मुख प्रभावी ढंग से उठाकर इस अन्याय, अत्याचार एवं उपेक्षा पर अविलंब अंकुश लगाने की सरकार से मांग करें।'' जितिन प्रसाद ने कहा, ''आपके इस कदम के लिए संपूर्ण प्रदेश का ब्राहमण समाज आप सभी का आभारी रहेगा।''पढ़ें- कानपुर गोलीकांड: विकास दुबे का एक और वीडियो वायरलकांग्रेस के प्रदेश अध्यक्ष अजय कुमार लल्लू ने 'भाषा' से बातचीत करते हुए कहा, ''उत्तर प्रदेश की कानून व्यवस्था, महिलाओं की सुरक्षा, बेरोजगारी, किसानों की आत्महत्या, अभिव्यक्ति की आजादी पर हमला, पत्रकारों का उत्पीडन, यूरिया का मुद्दा, कोरोना वायरस संक्रमण से निपटने में सरकार की अक्षमता और बाढ की समस्या जैसे मुददे उठाये जाएंगे।''   उनसे सवाल किया गया था कि बृहस्पतिवार से शुरू हो रहे विधानसभा सत्र के दौरान पार्टी कौन से मुददे प्रमुखता से उठाएगी। जब पूछा गया कि क्या ब्राह्मण उत्पीडन का मुद्दा भी उठेगा, तो उनका जवाब था, ''कानून व्यवस्था में सब आ जाता है।''लखनऊ. गैंगस्टर विकास दुबे एनकाउंटर के बाद से उत्तर प्रदेश में सभी विपक्षी राजनीतिक दल ब्राह्मण को लुभाने के प्रयास में लग गए हैं। इन दलों में सपा-बसपा के साथ-साथ प्रदेश की राजनीति में हाशिये पर चल रही कांग्रेस पार्टी भी शामिल हैं। अब यूपी कांग्रेस के नेता और सांसद रह चुके जितिन प्रसाद ने सभी विधायकों से एक अपील की है। जितिन प्रसाद ने सभी विधायकों से अपील की है कि वो गुरुवार से शुरू हो रहे यूपी विधानसभा सत्र में ब्राह्मण उत्पीड़न का मामला जोरदार तरीके से उठाएं।प्रसाद ने एक पत्र में कहा, ''मैं प्रदेश में ब्राहमण समाज के लोगों की हत्याओं, हमले एवं बढ़ते अत्याचार की ओर आप सभी सर्व समाज के विधायकों का ध्यान आकृष्ट कराते हुए आप सभी से अपील करता हूं कि आप सभी दलगत भावना से उपर उठकर आगामी 20 अगस्त से शुरू हो रहे उत्तर प्रदेश विधानसभा के सत्र में अपने अपने जनपदों, विधानसभा क्षेत्रों में ब्राहमण उत्पीडन के प्रकरणों को सरकार के सम्मुख प्रभावी ढंग से उठाकर इस अन्याय, अत्याचार एवं उपेक्षा पर अविलंब अंकुश लगाने की सरकार से मांग करें।'' जितिन प्रसाद ने कहा, ''आपके इस कदम के लिए संपूर्ण प्रदेश का ब्राहमण समाज आप सभी का आभारी रहेगा।''पढ़ें- कानपुर गोलीकांड: विकास दुबे का एक और वीडियो वायरलकांग्रेस के प्रदेश अध्यक्ष अजय कुमार लल्लू ने 'भाषा' से बातचीत करते हुए कहा, ''उत्तर प्रदेश की कानून व्यवस्था, महिलाओं की सुरक्षा, बेरोजगारी, किसानों की आत्महत्या, अभिव्यक्ति की आजादी पर हमला, पत्रकारों का उत्पीडन, यूरिया का मुद्दा, कोरोना वायरस संक्रमण से निपटने में सरकार की अक्षमता और बाढ की समस्या जैसे मुददे उठाये जाएंगे।''